চণ্ডীগড় রাজধানী অঞ্চল
চণ্ডীগড় ক্যাপিটাল রিজিয়ন (সিসিআর) বা চণ্ডীগড় মহানগর অঞ্চল (সিএমআর) হল একটি এলাকা, যার মধ্যে কেন্দ্রশাসিত শহর চণ্ডীগড়, এবং এর পার্শ্ববর্তী শহর মোহালি, খারর, জিরাকপুর, নিউ চণ্ডীগড় (পাঞ্জাব) ও পাঁচকুলা (হরিয়ানা) রয়েছে। এই অঞ্চলের উন্নয়নের জন্য নিযুক্ত বিভিন্ন কর্তৃপক্ষ হল চণ্ডীগড় প্রশাসন, গ্রেটার মোহালি এরিয়া ডেভেলপমেন্ট অথরিটি (জিএমএডিএ) ও হরিয়ানা আরবান ডেভেলপমেন্ট অথরিটি (এইচইউডিএ)।] এলাকাটি ক্রমাগত জনবসতি হওয়ার কারণে এই অঞ্চলের অর্থনীতি পরস্পর নির্ভরশীল, যদিও অঞ্চলটি বিভিন্ন রাজ্যের অধীনে পড়ে। এখানে শহরতলি থেকে প্রতিদিন প্রচুর লোক ও পণ্যের চলাচল রয়েছে, যেমন চণ্ডীগড়ে কর্মরত বেশিরভাগ লোকেরা জিরাকপুরের মতো শহরতলিতে থাকেন। স্থানীয় শিল্পসমূহ ডেরাবাসি, লালরু ও বাদ্দির মতো উপকণ্ঠে রয়েছে।